Η **Ντομίνικα Λασότα** είναι ακτιβίστρια από το Μπίντγκοτς της Πολωνίας με ενεργό δράση στις μαθητικές κινητοποιήσεις για το κλίμα. Η Λασότα έγινε ιδρυτικό μέλος του Συμβουλευτικού Συμβουλίου που ιδρύθηκε την 1η Νοεμβρίου 2020 στο πλαίσιο των πολωνικών απεργιακών κινητοποιήσεων του Οκτωβρίου 2020.

Παιδική ηλικία και σπουδές
--------------------------

Η Λασότα γεννήθηκε το 2001.  Φοίτησε στο Stonyhurst College στην Αγγλία για δύο χρόνια και συμμετείχε σε κατασκηνώσεις νεολαίας στις Ηνωμένες Πολιτείες.

Σχολική απεργία για το κλίμα
----------------------------

Η Λασότα συμμετείχε ως ακτιβίστρια στις μαθητικές κινητοποιήσεις για το κλίμα. 

Στις 15 Ιουνίου 2020, η Λασότα ήταν ανάμεσα στους ακτιβιστές που διοργάνωσαν εκδήλωση μπροστά στην καγκελαρία του πρωθυπουργού της Πολωνίας για να ασκήσουν πίεση στην πολωνική κυβέρνηση για ζητήματα της κλιματικής κρίσης στη σύνοδο του Ευρωπαϊκού Συμβουλίου τη 19η Ιουνίου του 2020. Η Λασότα ισχυρίστηκε ότι, δεδομένου ότι εισακούστηκαν οι συμβουλές των επιστημόνων κατά τη διάρκεια της πανδημίας του COVID-19, έτσι θα πρέπει να εισαακουστούν οι συμβουλές των επιστημόνων της Διακυβερνητικής Επιτροπής για την Αξιολόγηση της Κλιματικής Αλλαγής (IPCC). 

Η Λασότα επέκρινε την αποτυχία του γραφείου του πρωθυπουργού να παρέμβει σε επίθεση εναντίον κλιματικής ακτιβίστριας. Η επίθεση σημειώθηκε κατά τη διάρκεια συνάντησης μεταξύ πολιτικών και πολιτών στο Μπίντγκοτς στις 26 Ιουνίου, στο πλαίσιο των πολωνικών προεδρικών εκλογών του 2020. Αρκετά "μεγαλύτερα σε ηλικία άτομα" επιτέθηκαν στην κλιματική ακτιβίστρια Μαλβίνα Χμάρα, "μόλις 1,5-2 μέτρα μακριά από τον πρωθυπουργό", σύμφωνα με τη Λασότα. Η Λασότα δήλωσε ότι "δεν έγινε τίποτα για να σταματήσει η επίθεση". Οι Λασότα και Χμάρα δήλωσαν ότι δεν κατάλαβαν τον λόγο των βίαιων επιθέσεων και θεώρησαν επώδυνο που ούτε το γραφείο του πρωθυπουργού ούτε του προέδρου ζήτησαν συγγνώμη για την αποτυχία παρέμβασης. 

Τον Δεκέμβριο του 2020, η Λασότα συμμετείχε σε διαδήλωση Πολωνών στις Βρυξέλλες εναντίον της κυβέρνησής τους, σε μια προσπάθεια να πείσουν τα υπόλοιπα κράτη της Ευρωπαϊκής Ένωσης να μείνουν σταθερά στις θέσεις της περί κράτους δικαίου και στη συμφωνία για το κλίμα. "«Μας κάψατε, μας ενώσατε», έγραψε σε πλακάτ η 19χρονη ακτιβίστρια Ντομίνικα Λασότα σε μια επιστολή που απευθύνεται στον πρωθυπουργό Ματέους Μοραβιέτσκι: «*Μια νέα γενιά ηγετών αναδύεται από το χάος που έχετε δημιουργήσει. Μια νέα γενιά γυναικών και νέων - χορεύοντας μαζί στους δρόμους, θέτοντας τη ζωή τους σε κίνδυνο ενώνουν μεγάλα τμήματα της χώρας μας*»."

Συμβουλευτικό Συμβούλιο
-----------------------

Η Λασότα επελέγη ως ένα από τα ιδρυτικά μέλη του Συμβουλευτικού Συμβουλίου που ιδρύθηκε την 1η Νοεμβρίου 2020 στο πλαίσιο των κινητοποιήσεων του Οκτωβρίου 2020.

Παραπομπές
----------

1. ↑  twitter.com/DominikaLasota1/status/1464153592743534598.
2. ↑  expressbydgoski.pl/trzydziesci-polskich-miast-w-obronie-sprawiedliwosci-klimatycznej-jak-bylo-w-bydgoszczy-zdjecia/ar/c15-15199226. Αρχειοθετήθηκε από το πρωτότυπο στις 2  Νοεμβρίου 2020.
3. ↑  «24 participants, 18–24-year-olds, 12 countries represented». *International Youth Think Tank*.
4. ↑  «Łańcuch dla Klimatu pod KPRM. "Jaką przyszłość nam zbudujecie?"». *Alternatywa* (στα Πολωνικά). 18 Ιουνίου 2020. Ανακτήθηκε στις 17 Ιουνίου 2021. [*νεκρός σύνδεσμος*]
5. ↑  Ł.R. «Młodzież walcząca o klimat: Nie chcemy nikogo prowokować, ale tylko przekonać do walki o wspólne dobro». *www.portalkujawski.pl* (στα Πολωνικά). Ανακτήθηκε στις 17 Ιουνίου 2021.
6. ↑  «Σύνοδος Κορυφής - Παρασκήνιο: Οι απουσίες, οι Πολωνοί διαδηλωτές και το... λαβράκι». *Ημερησία*. 10 Δεκεμβρίου 2020. Ανακτήθηκε στις 17 Ιουνίου 2021.
7. ↑  Czarnacka, Agata. «13 postulatów Strajku Kobiet. O co walczą?». *www.polityka.pl* (στα Πολωνικά). Ανακτήθηκε στις 17 Ιουνίου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Dominika Lasota στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 7138167445388788860007

 |

 |